প্রধান অতিথির বক্তব্যে আহম মুস্তাফা কামাল বলেন, চলমান উন্নয়নকে অব্যাহত রাখতে সরকার সর্বোচ্চ জনকল্যাণমুখী বাজেট প্রণয়ন করেছে। এ বাজেট প্রবৃদ্ধিমুখী, দারিদ্র্য বিমোচন ও কর্মসংস্থানমুখী। বাজেটে বছর মেয়াদের পাশাপাশি দীর্ঘমেয়াদি ভিশন রয়েছে। এ বাজেটের লক্ষ্য হলো ২০২১ সালে দেশকে মধ্যম আয়, ২০৩০ সালে টেকসই উন্নয়ন অভীষ্ট অর্জন ও ২০৪০ সালের দেশে উন্নত বিশ্বের কাতারে নিয়ে যাওয়া। সে লক্ষেই সরকার পদ্মা সেতুসহ বড় বড় প্রকল্প বাস্তবায়ন; মাতারবাড়ি, রামপাল বিদ্যুৎ প্রকল্প ও রূপপুর পারমাণবিক বিদ্যুৎ প্রকল্প; ১০০ অর্থনৈতিক অঞ্চল প্রতিষ্ঠা এবং তথ্যপ্রযুক্তি উন্নয়নে নানামুখী কার্যক্রম বাস্তবায়ন করছে।